Amerikai edzõre váltottak a Fábiánnét elhagyó kajakosok
Beé István és az amerikai Rami Zur lesz a Fábiánné Rozsnyói Katalint elhagyó, Londonban olimpiai bajnoki ezüstérmes férfi kajak négyes három tagjának új edzõje.
Kammerer Zoltán továbbra is gyõri versenyzõként folytatja, Tóth Dávid, Kulifai Tamás és Pauman Dániel pedig a Vasasból valószínûleg az Újpestbe igazol, bár az Origo úgy tudja, hogy a két klub még nem egyezett meg egymással. 

"Amikor elköszöntünk Kati nénitõl, benne volt a görcs a gyomrunkban és a gombóc a torkunkban, hiszen egy szeretett és számunkra nagyon fontos embertõl váltunk el – kezdte Pauman a Nemzeti Sport keddi számában. – Nem volt jó érzés szakítani vele. Nem lebecsülve az együtt végigdolgozott éveket, megújulásra, újfajta módszerekre van szükségünk az edzésmunkában. Úgy tûnik, ehhez Beé István és Rami Zur személyében meg is találtuk a megfelelõ trénereket" – fogalmazott.

Hazaköltöznek Fazekasék

A nõi kajak négyessel olimpiai bajnok Fazekas-Zur Krisztina és edzõ-férje, Rami Zur egyelõre az Egyesült Államokban készül, ám az Origo úgy tudja, hogy az év végén hazaköltöznek, és jövõre Magyarországon edzenek majd. Fazekas-Zur gyõri versenyzõ marad, Rami Zur pedig a Kiemelt Edzõi Program tagjaként, állami edzõként készíti majd fel Tóthékat.

Közösen írják majd az edzésterveket Beé Istvánnal, aki versenyzõként kajak négyesben 200 méteren ötször nyert világbajnokságot, 1000 méteren pedig ötödik volt a pekingi olimpián.

A Londonban olimpiai ezüstérmes négyes nem jutott ki a riói olimpiára, miután kikapott a válogatón a Hufnágel Tibor, Dombvári Bence, Ceiner Benjámin, Kugler Attila négyestõl.